Hlavná stránka
Náš deviatak Marek Gabrík sa po prvýkrát zúčastnil okresného kola Olympiády zo slovenského jazyka, ktorá sa konala v Bytči 28. novembra. Ako nováčikovi sa vynikajúco darilo, keďže len jediný bod ho delil od zlatej priečky. Na okresnom kole získal krásne 2. miesto. Gratulujeme, ďakujeme za reprezentáciu školy a tešíme sa z jeho úspechu.
V piatok 30. novembra sa už tradične ako každý rok konala okresná súťaž v streľbe zo vzduchovky. Súťažili sme ako družstvo i ako jednottlivci. Naša žiačka siedmeho ročníka Alžbeta BELEJÍKOVÁ v súťaži jednotlivcov získala krásne 2. miesto. Ďakujeme všetkým za reprezentáciu a Betke gratulujeme k víťazstvu.
Deň pred Mikulášom si naši žiaci vypočuli veselý výchovný koncert s názvom "Od Mikuláša do Vianoc" od spoločnosti LETart production. Na koncerte zazneli piesne o zime, snehuliakovi, sv. Mikulášovi a o Vianociach. Spoločne sme sa porozprávali o sv. Mikulášovi, ktorý chodil po svete a rozdával dobro a tiež o krásnych tradíciách počas vianočných sviatkov, Dôležité nie je to, čo si nájdeme pod vianočným stromčekom, ale to, s kým tieto najkrajšie sviatky v roku prežívame. Deti si mnohé pesničky aj s hudobníkmi zaspievali.
5. 12. k nám do školy zavítali herci z divadla Clipperton z Banskej Bystrice a priniesli našim deťom darček v podobe rozprávky o Rumcajsovi. A opäť nás nesklamali. Netradičné podanie rozprávky o zbojníkovi Rumcajsovi sa deťom veľmi páčilo. Rumcajs bol dobrý a láskavý obuvník so zmyslom pre humor a spravodlivosť. Z príbehu sa deti dozvedeli, prečo sa Rumcajs stal zbojníkom, ako sa stretol s Mankou a bojoval s trojhlavým drakom. Vďaka veselým pesničkám sa deti aktívne zapajáli do diania rozprávky a na záver hercov odmenili veľkým potleskom. Tešíme sa na ďalšiu rozprávku tohto skvelého divadla.
Aj počas tohto školského roka sme sa zapojili do výtvarnej súťaže "Ochranárik čísla tiesňového volania 112 a civilnej ochrany". Naša snaha padla na úrodnú pôdu a získali sme krásne ocenenie: v druhej kategórii 2.miesto - Kristína Sapietová a v tretej kategórii 1. miesto - Natália Ovsenná, ktorá so svojou prácou postúpila do krajského kola. Gratulujeme.
Strana 5 z 40